అంతర్జాతీయ వన్డే
అంతర్జాతీయ వన్డే క్రికెట్ 20వ శతాబ్దం చివరి భాగంలో అభివృద్ధి చెందింది. మొదటి వన్డే మ్యాచ్ 1971 జనవరి 5న మెల్బోర్న్ క్రికెట్ గ్రౌండ్‌లో ఆస్ట్రేలియా మరియు ఇంగ్లాండ్ జట్ల మధ్య జరిగింది. మూడో టెస్ట్ మ్యాచ్ మొదటి మూడు రోజులు వర్షం కారణంగా తుడిచిపెట్టుకపోవడంతో, అధికారులు మ్యాచ్‌ను రద్దు చేశారు, దీనికి బదులుగా ఓవర్‌కు ఆరు బంతుల చొప్పున 40 ఓవర్‌ల మ్యాచ్‌ను ఒక రోజు నిర్వహించాలని నిర్ణయించారు. ఈ మ్యాచ్‌లో ఆస్ట్రేలియా 5 వికెట్‌ల తేడాతో విజయం సాధించింది.
క్రికెట్ ప్రపంచ కప్
కాలక్రమంలో టెస్ట్ క్రికెట్ ఆడే దేశాల సంఖ్య క్రమంగా పెరుగుతూ వచ్చింది, 1928లో వెస్టిండీస్, 1930లో న్యూజీలాండ్, 1932లో భారతదేశం మరియు 1952లో పాకిస్థాన్ టెస్ట్ హోదా పొందాయి, అయితే అంతర్జాతీయ క్రికెట్ మాత్రం మూడు, నాలుగు లేదా ఐదు రోజులపాటు ద్వైపాక్షిక టెస్ట్ మ్యాచ్‌ల రూపంలోనే కొనసాగింది.